ขั้นตอนการคัดเลือกกองทุนแบบพิถีพิถันที่สุดให้กับนักลงทุนจาก FINNOMENA มีอะไรบ้าง
ขั้นตอนการคัดเลือกกองทุนแบบพิถีพิถันที่สุดให้กับนักลงทุน กองทุนที่ทาง FINNOMENA เลือกสรรให้กับทุกท่านจะผ่านการคัดกรองมาอย่างเข้มข้น ด้วยทีมงานการลงทุนที่มากความสามารถและประสบการณ์ โดยมีรายละเอียดขั้นตอนดังนี้


1. กรองข้อมูลเชิงสถิติในเบื้องต้น ในแต่ละหมวดกองทุน
- กองทุนที่มี Calendar Year Performance รายปีติด Top 30 Percentile สม่ำเสมอในหลายปีปฏิทิน เหนือค่าเฉลี่ยกลุ่ม จะนำมาเป็น Candidate กองทุน หรือ
- กรองด้วย 3D Score Model โดยคำนวณคะแนน 3 ด้าน ด้วยการให้น้ำหนักที่เท่ากัน ได้แก่
+ Max Drawdown (ย้อนหลัง 1,3, และ 5 ปี)
+ Sharpe Ratio (ย้อนหลัง 1,3, และ 5 ปี)
+ Total Return (ย้อนหลัง 1,3, และ 5 ปี)
+ โดยกองทุน 20 กองทุนที่มีคะแนนสูงสุด และเป็นกองทุนที่มี 3D Score Model สูงกว่าค่าเฉลี่ยในกลุ่ม จะถูกเลือกมาเป็น Candidate ต่อไป หรือ
- กองทุนที่เคยอยู่ในแผนการลงทุนประหยัดภาษีเดิมจะถูกนำมาพิจารณาเป็น Candidate ในการลงทุน
- หมวดที่มี Candidate น้อย เช่น เวียดนาม จะติดเข้าการพิจารณาทุกกองทุน


2. พิจารณาความสม่ำเสมอของกองทุนรวมที่สะท้อนออกมาผ่าน Performance บนสมมติฐานที่ว่าการลงทุน SSF/RMF คือ การลงทุนระยะยาว ความสม่ำเสมอเป็นเรื่องสำคัญ


3. ข้อมูลเชิง Qualitative 
- พิจารณาความต่อเนื่องของ Fund Manager ในการบริหารกองทุน เพื่อความสม่ำเสมอของผลตอบแทนในระยะยาว
- พิจารณาการปรับพอร์ตการลงทุนในอดีตที่ผ่านมา และสถานะปัจจุบัน ว่ามีความเหมาะสมและสอดคล้องกับสถานการณ์มากน้อยแค่ไหน


4. พิจารณาค่าธรรมเนียมหากมีการลงทุนที่เหมือนกัน


5. กรณีที่ 4 ข้อข้างต้นไม่ได้โดดเด่นอย่างมีนัย จะยึดจากกองทุนเดิมเป็นหลัก เพื่อป้องกันการลงทุนที่กระจายในหลายกองทุนมากเกินไปในระยะยาว ซึ่งจะยากต่อการดูแล
ตลาดการเงิน & ผลิตภัณฑ์และบริการทางการเงิน,ความรู้ทางการเงิน